Kedves Sporttársak!

Már csak 1 nap van a Postás kupáig, néhány fontos kérés, információ:

A módosításokat lehetőleg még ma küldjétek el a postas.entry@gmail.com címre, hogy holnap a jelentkezés minél gördülékenyebb legyen.

A váltó összeállításokat ma 20 óráig az ENTRY-n keresztül is megadhatjátok. Kérjük, használjátok ezt a módot!

Ha holnap adjátok le a módosításokat, akkor azt a jelentkezés előtt kitöltött módosítás lapon tehetitek meg.

Az 1-es rajt messze van, és sok szint van a kimenetben (2,3 km, 160m szint) időben induljatok el!

A 10DK és OB és OD pályákra már 0 perctől ki lehet menni.

A parkoló szűkös, ezért kérjük, hogy ha tudtok, többen jöjjetek 1 autóval.

A vasárnapi válogató versenyek miatt több csapat is visszavonta váltó nevezését, ezért korlátozott számban az üres helyekre lehet nevezni.

A váltóban mindenki 2-szer fut. Az első futók az xx.1 és xx.3, a második futók az xx.2 és xx.4-es térképekkel. A 2 – 4 pályák térképeit a váltás után, versenyidőből vehetitek fel. A térképek a rajtszámoknak megfelelő sorrendben lesznek kifüggesztve. A felső sorban a 2. a középsőben a 3. az alsó sor a 4. futók térképei lesznek.Mindig a legfelső térképet kell elvenni.

A befutás után a térképet le kell adni, és a dugókát ki kell olvastatni. A következő futás előtt a törlést ellenőrzést a szokásos módon el kell végezni.

A váltás előtt „kis kör” nem lesz, az utolsó előtti ponton már látható az érkező versenyző, onnan kb. 1 perc a célba érkezés.

Rendezőség